Ақмарал_Елеусінқызы_Қайназаровa
Ақмарал Елеусінқызы Қайназаровa - 1970 жылдың 2 маусымда Алматы қаласында туған. Қазақ. Әкесі - Қайназаров Елеусін (1923-2004), тарих ғылымының кандидаты, ҚР ІІМ Еңбек сіңірген қайраткері, ¥ОС ардагері. Анасы - Ахмeтова Сәжида Шайхықызы, зейнеткер, тарих ғылымының кандидаты, Қазақтың қыздар педагогикалық институтында ұстаздық еткен, педагогикалық өтілі - 37 жыл, 60-70 жылдары Қазақ радиосының солисі болды. Әл-Фараби атындағы Қазақ мемлекеттік университетінің журналистика факультетін үздік бітірген (1992), журналист; Рукмини Деви атындағы «Калакшетра» әсемдік өнер колледжін тәмамдады (Оңтүстік Үндістан, Ченнай қаласы, 1998), биші, хореограф, бхаратанатьям үнді классикалық би оқытушысы; Мумбай Университетінің жанындағы «Наланда» би өнерін зерттеу орталығын тәмамдаған, үнді өнері бойынша дипломы бар (2000). Қазір бхаратанатьям үнді классикалық биі бойынша Мадрас университетінің магистратурасында оқиды. Мына би жобаларының авторы (идеясы, хореографиясы, репетиторлықжұмысы, МӘТІНІ, қоюшы-суретшісі, режиссері, ұйымдастырушысы): «Мәдениет диалогы-біртұтас әлем» (2006), «Үнді классикалық биінің әдеби негізі» (2007), «Үнді классикалық биі және шығыс жекпе-жек өнері» (2008), М. Әуезовтың «Үндістан туралы очерктері» бойынша «Үнді классикалық би орталығының би өрнектері» (2009). Мәдени және әлеуметтік тақырыптарға «Огни Алатау» газетінде жарияланған көптеген мақалалардың авторы. Қазақстанда құрылған «Қазақ-үнді ырғақтарының үндестігі» қазақ және үнді классикалық билерінің симбиозы авторлық куәлігі бар (2009). Қазақ, орыс, ағылшын, санскрит және тамил (ауызша) тілдерін біледі. 1989 жылдан - Шетелдермен достық және байланыс қоғамыныңжанындағы «Шанти» Үндістан өнері әуесқойлар клубында үнді биінің хореографы (Алматы). 1993 жылдан - Рукмини Деви атындағы «Калакшетра» әсемдік өнер колледжінің студенті. 1998-2005 жылдарда - Үндістанның Қазақстандағы Елшілігі жанындағы Үндістан мәдени орталығында бхаратанатьям үнді класссикалық биінің хореографы және орындаушысы. 2006 жылдан бөрі - Қазақстан мен Орта Азиядағы түңғыш және жалғыз Үнді классикалық би орталығының директоры және хорөографы (Алматы). Үндістанда, АҚШ-та, Қырғызстанда, Грецияда, Тәжікстан мен Қазақстанның көптеген қалаларында өнер көрсетті. ЮНЕСКО жанындағы Халықаралық би кеңесінің мүшесі (Париж, 2004). Алтын медалімен марапатталған және орындаушылық өнер түрлері бойынша өткен 7-ші Әлем чемпионатының «Этникалық би» номинациясында «Әлем чемпионы-2003» деген атағы бар (Голливуд, АҚШ); «Мәдениет қайраткөрі» Құрмет белгісімен және медалімен марапатталған (2008). Афинадағы XVIII Халықаралық би конгрессінің сертифи- катын және конгресстің жұмысына белсенді қатысқаны, кәсіби би шеберлігі үшін берілген «Дора Стратоу» грек биі Үлттық театрының грамотасын алған. Қазақстанда бхаратанатьям үнді классикалық биінің тұңғыш және жеке, дара, кәсіби орындаушысы ретінде есімі «Алматы-2000 Алтын кітабына», Қазақстан рекордтар кітабына (2002, 2003, 2005, 2006, 2007), ЛИМКА үнді рекордтар кітабына (2006) енді. ICCR Стипендиаты (Үндістан үкіметінің мәдени байланыстары жөніндегі Үндістан Кеңесі). Діни көзқарасы - «Мен үшін барлық діндөр - бірдей, әдемі бір үлкен жайқалған ағаштың бұтағы сияқты» Саяси қайраткер рөтіндегі идеалы - М. Ганди. Қазақстанның болашағы туралы болжамы - «Экономикалық және саяси тұрақтылық көп ұлтты Қазақстанның саналуан мәдениеттерінің ары қарай өсіп-өркендеуіне көмектеседі» Хоббиі - ырғақты сәнді билері, кітап оқу, йога, ән салу, жүзу, саяхат жасау. Сүйіп оқитын әдебиеті - жан жақты: «Натья Шастра», «Йога Сутра» Патанджали, «Похвала глупости» Э. Роттердамскидің шығармалары, классикалық балет, тұлғаны және организмді сауықтыру туралы кітаптар. Тұрмыс құрған. Жұбайы - Бейсебаев Әнуарбек Тұрдықұлұлы, «Фарма Сити» ЖШС коммерциялық директоры. Ұлы - Бөйсебай Әлішер (2000 ж. т.); қызы - Бейсебай Арьяна (2005 ж. т.).